बास्केटबलमा ग्रिनल्यान्ड र भ्याली पब्लिक विजयी
ग्रिनल्यान्ड र भ्याली पब्लिक दोस्रो भद्रकाली कप अन्तरविद्यालय बास्केटबल प्रतियोगिताको सिनियर ब्वाइजमा बुधबार सेमिफाइनल पुगेका छन् । ग्रिनल्यान्डले नेपाल मोडललाई ५१((–२९ स्कोरले पराजित गर्‍यो । ग्रिनल्यान्डका सुरेश जिसी र प्रवीण गुरुङले १७–१७ स्कोर गरे । भ्यालीले एन्जल्स हार्टलाई ३४–२५ ले पराजित गर्दा सुशान्त चौधरीले १३ स्कोर जोडे ।
काठमाडौँ — ग्रिनल्यान्ड र भ्याली पब्लिक दोस्रो भद्रकाली कप अन्तरविद्यालय बास्केटबल प्रतियोगिताको सिनियर ब्वाइजमा बुधबार सेमिफाइनल पुगेका छन् । ग्रिनल्यान्डले नेपाल मोडललाई ५१((–२९ स्कोरले पराजित गर्‍यो । ग्रिनल्यान्डका सुरेश जिसी र प्रवीण गुरुङले १७–१७ स्कोर गरे । भ्यालीले एन्जल्स हार्टलाई ३४–२५ ले पराजित गर्दा सुशान्त चौधरीले १३ स्कोर जोडे ।सिनियर ब्वाइजमै सेबले स्कोलर्स होमलाई ४८–३९ र गोल्डेनपिकले एचएचसीएलाई ५३–३६ स्कोरले हराएर सेमिफाइनल सुरक्षित गरे ।जुनियर ब्वाइजमा एन्जल्स हार्टले पारामाउन्टलाई २५–१४, स्किब्सले ओडिसी इन्टरनेसनल एकेडेमीलाई २१–१४, गोल्डेनपिकले इडेन ब्रिज एकेडेमीलाई २४–१५ र भ्याली पब्लिकले बसुन्धारा नेसनल एकेडेमी (बीएनए) लाई २६–१९ ले हराएर सेमिफाइनल यात्रा गरे । जितमा एन्जल्सका रुपक पौडेलले ७, स्किब्सका अनिल लामाले ६, गोल्डेनपिकका विवेक नेपालीले १० र भ्याली पब्लिकका विशाल परियारले १३ अंक बटुले ।सिनियर गर्ल्समा भ्याली पब्लिक, आयोजक भद्रकाली, ग्रिनल्यान्ड र एचएचसीएले सेमिफाइनल पुगिकेका छन् ।ज्ञान निकेतन बास्केटबलको तयारी ज्ञान निकेतन स्कुलको आयोजनामा हुने २० औं ज्ञान निकेतन कप बास्केटबल प्रतियोगिताको तयारी पूरा भएको छ ।बिहीबारदेखि सुरु हुने प्रतियोगिताको सम्पूर्ण तयारी पूरा भएको ज्ञान निकेतनकी प्रिन्सिपल लीला कुँवरले बुधबार पत्रकार सम्मेलनमा जानकारी गराइन् । प्रतियोगितामा सिनियर ब्वाइजमा ८, जुनियर ब्वाइजमा ७ र गर्ल्समा ४ गरी १९ टिमको सहभागिता रहने ज्ञान निकेतनका निर्देशक एवं प्रतियोगिता संयोजक सञ्जयजित कुँवरले बताए ।ब्वाइज टिमलाई दुई समूहमा विभाजन गरी लिग कम नकआउट आधारमा खेल खेलाइने छ । गर्ल्समा राउन्ड रोविन लिगमा खेल हुनेछ र लिगमा शीर्ष दुई स्थानमा रहने टिमले पुनः उपाधिका लागि प्रतिस्पर्धा गर्नेछन् । ज्ञान निकेतन बास्केटबल विद्यालयस्तरको पुरानो प्रतियोगिता मध्येको एक हो ।